UFO: Enemy Unknown

**UFO: Enemy Unknown** ili **X-COM: Enemy Unknown** je kompjuterska igra kompanije Microprose iz 1994. godine koja se nalazi na praktički svim popisima najboljih igara svih vremena, a po njoj su napisane i dvije knjige. Postoje verzije ove igre za Amigu, CD32, PC i PlayStation

## Uvod
U drugoj polovici osamdesetih godina dvadesetog stoljeća Julian Gollop je napravio kompjutersku igru imena Laser Squad koja je imala veliki uspjeh na tržištu i verzije za sve kompjutere onog doba. Nakon tog prvobitnog uspjeha Gollop je počeo raditi na nastavku te igre i traženju izdavača s jačim financijskim sredstvima. Izbor je na kraju pao na Microprose koji je predložio određene promjene u igri. Spoj vizije Gollopa i Microprosea će 1994. godine postati igra imena UFO: Enemy Unknown.

## Igra
Priča igre počinje 1998. godine kada se Zemlja našla pod UFO invazijom. Kao odgovor na pretnju koju UFO predstavlja najmoćnije države svijeta su odlučile osnovati Extraterrestrial Combat Unit kojom igrač upravlja. Sama strateška igra počinje 1. 1. 1999. godine, a igrač na početku ima jednu bazu i međunarodno financiranje. Količina novca kojeg on dobiva svakog prvog u mjesecu ovisi o njegovom uspjehu u borbi protiv UFO.

Borba u igri se između taktičkog tima kojeg vodi igrač i UFO se vodi na mjestima gdje je on oboren ili gdje se spustio. U borbama igrač vodi ekipu od nekoliko vojnika koji bore protiv određenog broja vojnika iZ UFO. Visoke ocjene igri poklanja doza realnosti koju poklanjaju sljedeće opcije:
* U slučaju ako vojnik pri svojim pokretima uđe u vidno polje neprijatelja koji je u zasjedi neprijatelj otvara vatru
* U slučaju ako taktički tim kojeg vodi igrač u bitci doživi velika gubitke, preživjeli članovi njegovog tima će imati napade panike (zaleđenost, panično nekontrolirano trčanje)

U slučaju pobjede tijekom bitke s UFO igrač osvaja njegovu opremu koju potom istražuje u svojim bazama kako bi poboljšao vlastitu tehnologiju i tako otkrio nova, bolja oružja. Igra završava porazom igrača ako njegovu borbu države koje ga financiraju ocjene loše ili ima deficit dva mjeseca za redom, ako UFO osvoji sve njegove vojne baze ili ako igrač napadne glavnu UFO bazu. Jedini način za pobjediti u igri je otkriti lokaciju glavne UFO baze i osvojiti ju tijekom bitke.

## Ocjene igre
Svi važniji kompjuterski časopisi svog doba postavljaju igru UFO: Enemy Unknown na popis najboljih igara svih vremena. Computer Gaming World je postavio ovu igru na popis najboljih svih vremena 2001 i 2005 godine kada prestaje s izlaženjem. Na listi časopisi PC Gamer igra je u top 15 2000, 2001 i 2005. godine, dok ju je časopis Pelit stavio na drugo mjesto za razdoblje 1992 - 2007 godina .. Najbolje ocjene UFO: Enemy Unknown redovno dobiva od kompjuterskog portala IGN koji pored ostalog upravlja sajtovima GameSpy i GameStats. Na njegovim listama ova igra je bila najbolja svih vremena 2000, 2007 i 2009 godine .

## Nastavci
Nakon prodanih 600.000 primjeraka igre samo u PC verziji, Microprose je licencom zaštitio ime američke verzije (X-Com) i ubrzo izdao nastavak, nakon kojega slijede mnogi drugi. Ti nastavci su:

* X-COM: Terror from the Deep izdan 1995. i potom reizdan 2007. godine
* X-COM: Apocalypse iz 1997. koji je bio neuspješan na tržištu
* X-COM: Interceptor iz 1998. koji spada za razliku od prethodnika u svemirske simulacije doživljava neuspjeh
* X-COM: Email games iz 1999. se može igrati samo putem emaila
* X-COM: Enforcer iz 2001. godine pripada u third-person shoot'em tako da od originalne igre ima samo ime

Neslužbeni nastavci koji se pozivaju UFO: Enemy Unknown, ali zbog autorskih prava ne mogu koristiti ime X-COM su:
*  iz 2003. godine koja je programirana od tvoraca UFO: Enemy Unknown.
*  iz 2005. godine
*  iz 2007. godine
* open source igra 
* UFO2000
*  iz 2007. s gold edition iz 2010. godine

## Reference

## Vanjske veze
* UFOPaedia: An extensive wiki containing information, analysis, strategy, and other resources for the X-COM series of games. Updated often.
* Enemy Unknown Extended set of mods which fixes bugs and add new features
* XcomUtil : A command-line utility which allows for many changes and enhancements to be easily made to the game. It can even allow two-player battles.
* 
* GameFAQs Page
* The Making Of: ''X-COM: Enemy Unknown'' at Edge Online
* Bios of Julian and Nick Gollop  that include information about their participation in the X-COM series
* Dimmignatt, Floaf - X-Com V2 (A remake of the game's introduction music)
* UFO: The Two Sides  is a remake the original game X-Com: Defence / Ufo: Enemy Uknown